Ritratt: Miguela Xuereb .td_uid_2_61ef954bc8fcc_rand.td-a-rec-img{text-align:left}.td_uid_2_61ef954bc8fcc_rand.td-a-rec-img img{margin:0 auto 0 0} Id-deputat Laburista Rosianne Cutajar inħatret chairperson tal-kumitat parlamentari tas-Saħħa. Cutajar se tkun qed tieħu post l-eks deputat Laburista Silvio Grixti li rriżenja mill-parlament ix-xahar li għadda. Din il-ħatra wasslet ftit ġimgħat wara li l-istess Cutajar ingħatat tbeżbiża mill-Kumitat għall-Istandards fil-Ħajja Pubblika wara li nstabet ħatja li kisret il-kodiċi ta' etika meta ma ddikjaratx rigal ta' €9,000 mingħand Yorgen Fenech. Aqra Ukoll Tbeżbiża għal Rosianne Cutajar dwar ksur ta' etika Cutajar iddefendiet l-azzjoni tagħha billi qal li ma kinitx konxja li kellha tiddikjara r-rigali fid-dikjarazzjoni tagħha. Wara xhur ta' indeċiżjonijiet, il-Kumitat tal-Istandards qabel li jadotta rapport li kkonkluda li d-Deputat Laburista Rosianne Cutajar kisret l-etika meta naqset milli tiddikjara dħul minn ftehim ta' proprjetà li fiha kien hemm imdaħħal Yorgen Fenech. Ir-riżenja ta' Grixti Silvio Grixti investigat mill-Pulizija; jirriżenja minn MP F'April tas-sena li għaddiet, l-eks rapporteur tal-Kunsill tal-Ewropa dwar l-assassinju ta' Daphne Caruana Galizia, Pieter Omtzigt, kien kiteb lic-chairperson tal-Kumitat dwar ir-regoli tal-Assemblea Parlamentari tal-Kunsill tal-Ewropa, biex jinvestiga lil Cutajar wara allegazzjonijiet li ħadet flus b'rabta ma propjetà, mingħand Yorgen Fenech, akkużat b'involviment fl-assassinju tal-ġurnalista Daphne Caruana Galizia. Cutajar kien baqgħet m'attendietx għal stedina li saritilha biex tidher quddiem l-Assemblea Parlamentari tal-Kunsill tal-Ewropa u talbet lill-istess Assemblea biex jissospendi, b'mod indefinit, l-investigazzjoni dwar l-allegat negozju li hi għamlet ma' Fenech. Il-Parlament qed isaħħaħ il-kompliċità tiegħu fl-impunità – Repubblika Min-naħa tagħhom l-għaqda Repubblika qalet li l-Parlament qed isaħħaħ il-kompliċità tiegħu fl-impunità. Huma qalu li l-ħatra ta' Rosianne Cutajar bħala president ta' kumitat tal-Parlament, hija messaġġ mill-ogħla istituzzjoni ta' pajjiżna li hawn nies li, jagħmlu x'jagħmlu, ma jkun ġara xejn. "Ftit ġimgħat wara li l-Parlament sab lill-Onor Rosianne Cutajar kisret il-kodiċi ta' etika, l-istess Parlament ħatarha president ta' kumitat permanenti" qalet Repubblika. Huma qalu li ma jistagħġbux li kien id-Deputat Prim Ministru Chris Fearne li ressaq il-mozzjoni biex Cutajar tinħatar president tal-kumitat permaneti dwar is-saħħa. Huma qali li jistagħġbu kif l-Oppożizzjoni ma oġġezzjonatx għal din il-ħatra u nistennew li tispjega l-pożizzjoni tagħha. "Repubblika jidhrilha li dan l-aġir tal-Parlament Malti huwa insult lill-poplu Malti li jistenna mġieba xierqa min-nies li hu jagħzel u jħallas biex imexxu lill-pajjiż b'mod integru" temmew jgħidu. .td_uid_3_61ef954bc9917_rand.td-a-rec-img{text-align:left}.td_uid_3_61ef954bc9917_rand.td-a-rec-img img{margin:0 auto 0 0}